
 KLASA: 363-01/22-01/28
URBROJ: 2181-8-03-22-1
Sinj,  25.  listopada  2022. godine


Na temelju članka 48. Zakona o lokalnoj i područnoj ( regionalnoj) samoupravi (NN, br.: 33/01,  60/01- vjerodostojno tumačenje, 129/05, 109/07, 125/08, 36/09, 150/11,  144/12, 19/13, 137/15, 123/17, 98/19 i 144/20), članka 52. Statuta Grada Sinja („Službeni glasnik Grada Sinja“, br.:  02/21), članka 10.,  12., 13., 14., 15., 16., 17., 18. i 19. Odluke o zakupu  površina javne namjene i zemljišta u vlasništvu Grada Sinja  („Službeni glasnik Grada Sinja“, br.: 05/20), Gradonačelnik Grada Sinja,  Miro Bulj,  dana  25.  listopada  2022. godine,  donio je 

ZAKLJUČAK

o raspisivanju javnog natječaja za davanje u zakup površine javne namjene za postavljanje privremenog objekta – pokretne naprave - šatora, tijekom božićnih i novogodišnjih blagdana,  za obavljanje  zabavnih i ugostiteljskih djelatnosti – (Advent u Sinju) - 

I.
Daju se u zakup  površina javne namjene na Trgu dr. Franje Tuđmana, dimenzija 15,0 m x 20,0 m - ukupne površine 300,0 m2 ;   u Sinju, u zoni I., i to za postavljanje: 
a) - pokretne naprave (šatora), površine 300,0 m2  -  na  lokaciji – lijevo od glavnog ulaza na Trg dr. F. Tuđmana (prema priloženoj skici),   za obavljanje djelatnosti ugostiteljstva – priprema hrane (mesne prerađevine,  slatkiši,  kolači, bomboni, palačinke, uštipci i sl.)  i  toplih i hladnih pića, te za održavanje zabavnih djelatnosti (koncerti, tematske večeri i sl.).
II.

Površina javne namjene na kojoj se postavlja pokretna naprava (šator), na lokaciji iz točke I. ovog Zaključka daje se u zakup u razdoblju od  23. studenog 2022. godine do  08.  siječnja 2023. godine.
III.

Početni iznos zakupnine za površinu javne namjene iz točke I. ovog Zaključka je 0,60 kuna/m2  dnevno.

IV.
Natjecatelj  je  dužan  uplatiti  jamčevinu  u dvostrukom  iznosu  početnog  iznosa  zakupnine u korist proračuna  Grada  Sinja,  na  žiro račun - IBAN:  HR362390001 1838900003 Grada Sinja, otvoren kod HPB d.d.  Zagreb,   model HR68, uz poziv na broj odobrenja  7706 - OIB Zakupnika,  uz naznaku svrhe uplate: „Jamčevina za zakup  površine javne namjene za postavljanje privremenog objekta – pokretne naprave - šatora, tijekom božićnih i novogodišnjih blagdana,  za obavljanje  zabavnih i ugostiteljskih djelatnosti – (Advent u Sinju)“.

V.
Pravo na sudjelovanje na ovom javnom natječaju imaju fizičke osobe - obrtnici, državljani Republike Hrvatske i pravne osobe registrirane u Republici Hrvatskoj

VI.

Natječaj će se provesti prikupljanjem pisanih ponuda.
Pisane ponude  na ovaj natječaj podnose se u zatvorenoj omotnici s naznakom „Javni natječaj za davanje u zakup  površine javne namjene za postavljanje privremenog objekta – pokretne naprave - šatora  –  ne otvarati“;  na adresu:  Grad Sinj,  Dragašev prolaz 24,  21 230 Sinj  i moraju biti zaprimljene u pisarnici Grada Sinja na dan 10. studenog 2022. godine  (četvrtak), do 13:00 sati  (bez obzira na način dostave).
Ponuđena visina zakupnine za  zakup  površine javne namjene za postavljanje privremenog objekta – pokretne naprave – šatora, a koja će biti postavljena na lokaciji iz točke I. ovog Zaključka, treba biti izražena u kunama po m2 dnevno.
Ponuda treba biti kompletna. Djelomične ponude neće se uzimati u obzir i neće se razmatrati.
Ponude stigle nakon roka neće se otvarati i bit će vraćene ponuđačima.

VII.

Ponuda mora sadržavati: 

- ime i prezime ponuditelja, njegovo prebivalište, OIB (za fizičke osobe), odnosno naziv tvrtke sa adresom sjedišta, OIB  (za pravne osobe) i broj telefona radi kontakta;
- preslik osobne iskaznice i dokaz o mogućnosti obavljanja oglašene djelatnosti ako je ponuditelj fizička osoba;

- presliku  rješenja  o  upisu  u  središnji obrtni  registar ili  presliku obrtnice,  ako je natjecatelj fizička osoba -     (obrtnik), iz koje mora biti vidljivo da je natjecatelj registriran za djelatnost koja je oglašena;
- presliku rješenja o upisu u sudski registar sa svim prilozima iz kojega mora biti vidljivo da je tvrtka             registrirana za djelatnost koja je oglašena (za pravne osobe); 

- oznaku i opis lokacije za koju se daje ponuda;
- opis djelatnosti koja bi se obavljala na pojedinoj lokaciji; 

- ponuđeni iznos  zakupnine za pojedinu lokaciju; 
- dokaz o izvršenoj uplati jamčevine za sudjelovanje na natječaju; 

- podatke o računu na koji se vraća jamčevina, ukoliko njegova ponuda ne bude prihvaćena; 

- potvrdu nadležnog Upravnog odjela, da nema nepodmirenih dugovanja po bilo kojoj osnovi prema Gradu Sinju, koja ne smije biti starija od 8 (osam) dana od dana raspisivanja natječaja;
- ponuditelj koji se  poziva  na pravo prvenstva  prema Zakonu  o  pravima  hrvatskih  branitelja iz Domovinskog  rata i članovima  njihovih  obitelji  dužan je priložiti  dokaz  o  utvrđenom  svojstvu branitelja temeljem kojega koristi pravo prvenstva za zasnivanje zakupa i uvjerenje da nije korisnik mirovine ostvarene na osnovu navedenog Zakona, te da nije ranije koristio to pravo;
- podatke za potpisnika ugovora o zakupu lokacije. 
VIII.

Ponude će se javno otvarati u gradskoj vijećnici Grada Sinja, Sinj, Dragašev prolaz 24, dana 10. studenog 2022. godine, u 14:00 sati. 
Otvaranju ponuda mogu pristupiti natjecatelji odnosno njihovi ovlašteni predstavnici uz predočenje valjane punomoći. 

IX.
Najpovoljnija ponuda je ona ponuda koja uz ispunjavanje uvjeta ovog natječaja sadrži i najviši ponuđeni iznos  zakupnine po m2 / dnevno za pojedinu kućicu. 
Ako dva ili više ponuditelja  ponude isti iznos, temeljem kojeg su ostvarili pravo na sklapanje ugovora, između njih će se odabrati onaj koji ima duže vrijeme registriranu djelatnost na području Grada Sinja.

X.

Odluku o izboru najpovoljnije ponude donosi Gradonačelnik Grada Sinja. 

XI.
O rezultatu javnog natječaji ponuditelji će biti izvješteni na web stranici Grada Sinja: www.sinj.hr,  nakon što se poslije javnog otvaranja ponuda donese odluka o izboru najpovoljnijeg ponuditelja.
 Odluka o izboru najpovoljnijeg ponuditelja će se objaviti  i na oglasnoj ploči Grada Sinja, a sve obavijesti mogu se dobiti u nadležnoj službi Grada Sinja, neposredno, na adresi Sinj, Dragašev prolaz 24/I,  soba broj 48 i na broj telefona 021/ 708 625,  u ponedjeljak -  14. studenog 2022. godine, tijekom radnog vremena.
XII.
Najpovoljnijem natjecatelju uplaćena jamčevina uračunava se u zakupninu  za zakup površine javne namjene  na navedenoj lokaciji, a ostalim ponuditeljima uplaćena jamčevina se vraća na račun ponuditelja najkasnije  u roku od 45 dana od dana odabira najpovoljnijeg ponuditelja. 
Odabranim ponuditeljima koji odustanu od ponude jamčevina se neće vratiti.

XIII.

Pravo prvenstva za dodjelu  lokacije u zakup imaju osobe određene Zakonom o pravima  hrvatskih branitelja  iz  Domovinskog rata  i  članovima  njihovih obitelji,  ako sudjeluju u javnom natječaju i udovolje uvjetima iz najpovoljnije ponude.

Prednost pri zakupu može se ostvariti jednokratno.                                                                                
XIV.

Zakupnik se sam obvezuje ishoditi odgovarajuće dozvole, ukoliko su posebnim propisima takve dozvole potrebne za obavljanje djelatnosti određene natječajem.

Zakupnik iz prvog stavka ove  točke je obavezan u cijelosti se pridržavati se propisa o higijeni hrane i pića, u skladu sa propisanim mjerama za obavljanje ugostiteljske djelatnosti.
XV.

Troškove ovjere potpisa kod javnog bilježnika ugovora o zakupu lokacije snosi zakupnik.
                                                                                                 XVI.

Gradonačelnik zadržava pravo neprihvaćanja nijedne ponude i pravo poništenja natječaja u bilo koje vrijeme prije zaključenja ugovora, bez ikakve odgovornosti prema ponuđačima i bez obaveze da obrazloži razloge svoje odluke. 

XVII.

Dodatne obavijesti mogu se dobiti na tel: 021/708 625, od 12:00 – 14:00 sati svakog radnog dana.

OSTALO:

1. Zakupnik je  obavezan  u cijelosti se pridržavati  propisa o komunalnom redu, pridržavati se propisa o higijeni hrane i ispod naprave za  pečenje ćevapčića, toplih sendviča, pripremu i prodaju pečenog mesa i pića postaviti  zaštitnu podnu podlogu, da ta naprava  ne onečišćuje  i ne oštećuje odobrenu površinu javne namjene, tj. lokaciju na kojoj se nalazi pokretna naprava,  te je odgovoran za eventualnu štetu koja nastane Zakupodavcu i trećim osobama zbog  nepridržavanja ove odredbe. 

2. Zakupnik mora osigurati priključak struje,  isto mora biti izvedeno na način sukladan zakonskim propisima, a za isto odgovornost snosi zakupnik.

3. Zakupnik je dužan snositi sve  troškove vezane za korištenje šatora i predmetne površine javne namjene, te od ovlaštenih tijela pribaviti ostale  eventualno potrebne suglasnosti.

4. Zakupnina za zakup površine javne namjene, za lokaciju iz članka I., za postavljanje pokretne naprave - šatora  umanjiti će se za iznos zakupnine u periodu dok istu koristi Grad Sinj za svoje potrebe, a isto će biti regulirano Ugovorom.
5. Postavljeni šator ne smije ugrožavati sigurnost u prometu pješaka i vozila, ne smije ometati preglednost prometnice,  ne smije se davati u podzakup i ne smije se koristiti u druge svrhe bez odobrenja zakupodavca. 

6. Grad Sinj ne snosi nikakvu odgovornost glede čuvanja pokretne naprave - šatora za vrijeme kad se u njoj ne obavlja djelatnost.

                                                       Gradonačelnik Grada Sinja:
                                                                     Miro Bulj

